Ο **Τιερί Ερμές** (Thierry Hermès, 10 Ιανουαρίου 1801 – 10 Ιανουαρίου 1878) ήταν Γάλλος επιχειρηματίας , ιδρυτής του οίκου μόδας Ερμές και σχεδιαστής ρούχων. Γεννήθηκε το 1801 στο Κρέφελντ της Γερμανίας.  Ο Ερμές ίδρυσε αρχικά την επιχείρησή του ως εταιρεία πώλησης σελών το 1837.  Στο πρώτο του εργαστήριο, σχεδίαζε κοσμήματα, είδη διακόσμησης σπιτιού και μεταξωτά φουλάρια.  Ο πατέρας του , Τιερί Ερμές καταγόταν από τη Γαλλία και η μητέρα του, Αγκνέσε Κούνεν, από τη Γερμανία. Μετά την απώλεια των γονιών του και των αδερφών του, ο Ερμές μετακόμισε στο Παρίσι, το 1821.  Μετά τον θάνατό του το 1878, ο γιος του και οι εγγονοί του, Τσαρλς Εμίλ Ερμές , Αντόλφ Ερμές και Εμίλ Μαουρίς, συνέχισαν να διευθύνουν την οικογενειακή επιχείρηση.

Τα πρώτα χρόνια
---------------

Ο Τιερί Ερμές γεννήθηκε το 1801 στην πόλη Κρέφελντ, η οποία εκείνη την εποχή ήταν μέρος της αυτοκρατορίας του Ναπολέοντα, με συνέπεια να αποκτήσει γαλλική υπηκοότητα.  Ήταν το έκτο παιδί των γονιών του που εργάζονταν ως ξενοδόχοι.  Αφού έχασε ολόκληρη την οικογένειά του μετά από αρρώστιες κατά την διάρκεια του πολέμου, μετακόμισε στη Γαλλία το 1821 όντας ορφανός.  Αξιοποίησε το χάρισμα του στην βυρσοδεψία, ανοίγοντας το 1837, το πρώτο δικό του κατάστημα πώλησης σελών και λουριών σε μια γειτονιά του Παρισιού, γνωστή ως Γκράν Μπούλεβαρ (Grands Boulevard) (Μεγάλη Λεωφόρος).

Καριέρα
-------

Το 1837, ο Τιερί Ερμές ίδρυσε την εταιρεία Ερμές (Hermès) ως κατασκευαστή ιμάντων αλόγων στη Rue Basse du Rempart στο Παρίσι.  Η Hermès ειδικευόταν στην κατασκευή λουριών για άλογα που χρησιμοποιούνταν μεταξύ άλλων τότε, στις άμαξες. Στήριξε την επιχείρησή του στο ράψιμο με βελόνα, στο χέρι, χρησιμοποιώντας κερωμένες λινές κλωστές.  Μετά τα εγκαίνια του καταστήματος του, πολλοί πλούσιοι της εποχής θέλησαν να αγοράσουν τα προιόντα του, μεταξύ αυτών η <<καλή κοινωνία>> του Παρισιού, ευρωπαίοι βασιλείς, ο αυτοκράτορας Ναπολέων Γ και η αυτοκράτειρα, Ευγενία. Σύντομα η επιχείρηση του επεκτάθηκε, αρχίζοντας την κατασκευή μπαούλων, τσαντών και φερμουάρ.

Παιδιά
------

Ο Ερμές και η γυναίκα του Κριστίν, απέκτησαν έναν γιο. Τον Τσαρλς-Εμίλ. Εκείνος με την σειρά του απέκτησε δύο γιους, τον Αντόλφ Ερμές και τον Εμίλ Μαουρίς, οι οποίοι επέκτειναν την επιχείρηση σε ολόκληρο τον κόσμο, μεταφέροντας την επιχείρηση στην οδό Φομπούρ Σεντ Ονορέ 24, όπου βρίσκεται μέχρι και σήμερα. Με αυτόν τον τρόπο κατάφερε να προσελκύσει περισσότερους πελάτες. Πολλοί στον χώρο της μόδας επηρεάστηκαν από την Ερμές, μεταξύ αυτών και η Κοκό Σανέλ, η οποία θέλησε να μάθει από αυτούς, εντυπωσιασμένη από τον ρυθμό που αναπτύσσονταν σαν επιχείρηση. Το 1993 η εταιρεία εισήχθη στο χρηματιστήριο, παρόλο που το 80% των μετοχών ελέγχονταν από την οικογένεια.

Κληρονομιά
----------

Η Hermès έφερε πολλές καινοτομίες στον χώρο της μόδας που είναι γνωστές μέχρι και σήμερα.  Το φερμουάρ Hermès που χρησιμοποιήθηκε για πρώτη φορά το 1923 ,χρησιμοποιείται σε πολλές από τις σημερινές τσάντες.  Το μετάξι της Hermès που χρησιμοποιήθηκε για τις μπλούζες τζόκεϊ , χρησιμοποιήθηκε στο μεταξωτό μαντήλι της Ερμές, "Jeu des Omnibus et Dames blanches" το 1923.  Γύρω στη δεκαετία του 1930, η Hermès International λάνσαρε πολλά αντικείμενα που έγιναν κλασικά, συμπεριλαμβανομένης της τσάντας από δέρμα κροκόδειλου, γνωστή αργότερα ως Kelly, που πήρε το όνομα της από την γνωστή ηθοποιό ,Γκρέις Κέλι.   Αργότερα η εταιρεία αργότερα κατασκεύασε ανδρικές γραβάτες, ρολόγια και κασκόλ.  Σήμερα, η Hermès διαθέτει ποικίλα προϊόντα, από γούρια (με τιμές που ξεκινούν από τα 40 $) μέχρι μεγάλες τσάντες από δέρμα ταύρου Clémnce (αξίας έως 100.000 $).  Ένα από τα πιο γνωστά κομμάτια, το Birkin, πήρε το όνομά του από την ηθοποιό Τζέιν Μπίρκιν και δημιουργήθηκε από τον Jean-Louis Dumas το 1984.  Σήμερα, η Hermès διαθέτει 283 καταστήματα σε όλο τον κόσμο.  Από το 1923, η Hermès έχει μια θεματική κάθε χρόνο για τις συλλογές της, παρουσιάζοντας σπάνια κομμάτια όπως το μεταξωτό μαντήλι "Year of the River" (2005).

Παραπομπές
----------

1. ↑  *Vanity Fair, Issues 562-565*. Condé Nast Publications. 2007.
2. ↑  *Vanity Fair, Issues 562-565*. Condé Nast Publications. 2007.
3. ↑  *Vanity Fair, Issues 562-565*. Condé Nast Publications. 2007.
4. ↑  *Vanity Fair, Issues 562-565*. Condé Nast Publications. 2007.
5. ↑  *Vanity Fair, Issues 562-565*. Condé Nast Publications. 2007.
6. ↑  Adams, Susan. «Inside Hermès: Luxury's Secret Empire». *Forbes*.
7. ↑  *Vanity Fair, Issues 562-565*. Condé Nast Publications. 2007.
8. ↑  *Vanity Fair, Issues 562-565*. Condé Nast Publications. 2007.
9. ↑  *Vanity Fair, Issues 562-565*. Condé Nast Publications. 2007.
10. ↑  GuÈRin, Polly (2007). *Family Tradition*. Art & Antiques Vol. 30 Issue 7. σελίδες 99–103.
11. ↑  *Vanity Fair, Issues 562-565*. Condé Nast Publications. 2007.
12. ↑  *Vanity Fair, Issues 562-565*. Condé Nast Publications. 2007.
13. ↑  *Vanity Fair, Issues 562-565*. Condé Nast Publications. 2007.
14. ↑  *Vanity Fair, Issues 562-565*. Condé Nast Publications. 2007.
15. ↑  Adams, Susan. «Inside Hermès: Luxury's Secret Empire». *Forbes*.
16. ↑  GuÈRin, Polly (2007). *Family Tradition*. Art & Antiques Vol. 30 Issue 7. σελίδες 99–103.
17. ↑  GuÈRin, Polly (2007). *Family Tradition*. Art & Antiques Vol. 30 Issue 7. σελίδες 99–103.
18. ↑  GuÈRin, Polly (2007). *Family Tradition*. Art & Antiques Vol. 30 Issue 7. σελίδες 99–103.
19. ↑  GuÈRin, Polly (2007). *Family Tradition*. Art & Antiques Vol. 30 Issue 7. σελίδες 99–103.
20. ↑  *Vanity Fair, Issues 562-565*. Condé Nast Publications. 2007.
21. ↑  GuÈRin, Polly (2007). *Family Tradition*. Art & Antiques Vol. 30 Issue 7. σελίδες 99–103.
22. ↑  Cristobal, Sarah (2011). *ONE FOR ALL: HERM&EGRAVE;S EXCLUSIVES Issue 3598*. Harper's Bazaar. σελ. 124.
23. ↑  GuÈRin, Polly (2007). *Family Tradition*. Art & Antiques Vol. 30 Issue 7. σελίδες 99–103.
24. ↑  *Vanity Fair, Issues 562-565*. Condé Nast Publications. 2007.
25. ↑  GuÈRin, Polly (2007). *Family Tradition*. Art & Antiques Vol. 30 Issue 7. σελίδες 99–103.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* NKC: xx0280343

 |

 |